Den unge aalborgensiske svømmer Mie Ø. Nielsen har her til aften sat ny nordisk rekord i 50 meter rygsvømning ved et stævne i Holland. Mie Ø. Nielsen svømmede den korte distance i tiden 27,76 og er nu nummer et på verdensranglisten på denne distance i år. Flere danske topsvømmere deltager i det hollandske stævne, Eindhoven Swin Cup, som varer til på søndag. Mie Ø. Nielsen blev for alvor et kendt svømme-navn i Danmark, da hun i sommer vandt EM guld på hjemmebane i Herning. Det skete i disciplinen 100 meter rygsvømning.
Den nordjyske svømmer Mie Ø. Nielsen satte i aften ny nordisk rekord i 50 meter rygsvømning.